recursal/SuperWikiNEXT-32B huggingface dataset:
**Атанас Калчев** (1883 - 1944) — македонски револуционер, војвода на Внатрешната македонска револуционерна организација и контрачетник во текот на бугарската окупација на Вардарска Македонија во Втората светска војна.

Животопис
---------

Атанас Калчев е роден околу 1883 година во Кавадарци, тогаш Османлиското Царство, денес Република Македонија. По убиството на српски полицаец влегува во четата на Михаил Шкартов. Од летото 1925 година бил војвода во Тиквеш заедно со Стојан Антов.

За време на Втората светска војна ја поддржува бугарската власт во Вардарска Македонија и ја формира Кавадаречката контрачета, која се бори против партизаните. Во 1943 година неговата контрачета го фатила свештеникот поп Шаќо, при што тој бил безмилосно тепан и измачуван за да ги каже неговите врски со партизаните. Калчев бил убиен од комунистичките власти во 1944 година.

Иван Михајлов напишал за Калчев и Антов:

>  *Калчев беше храбар човек, но малку груб и необразован. Стојан Антов беше исто така храбар, но прилично бурен човек, иако неговото образование не беше големо.* 
> 
> 
> 
>   
> 
> 
> 
>

Наводи
------

1. ↑  Баждаров, Ѓорѓи. Моите спомени, Софија, 2001.
2. ↑  Петре Камчевски, „60 години од смртта на илинденецот и делегат на АСНОМ - Јован Ѓелов Поп Шаќо"[*мртва врска*], „Кав’даречки весник", број 110, 2 мај 2014, 7 стр.
3. ↑  Николов, Борис Ј. Внатрешна македонско-одринска револуционерна организација. Војводи и раководители (1893-1934). Биографски-библиографски директориум, Софија, 2001, стр 70.
4. ↑  Михајлов, Иван. Спомени II. Ослободителна борба 1919 - 1924, Лев, 1965, стр 154.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Расел во 1907 година
Канторовата теорија на множествата од крајот на 19 век не била заснована аксиоматски, па затоа се нарекувала наивна теорија на множествата. Меѓутоа таа имплицитно во себе содржела неколку аксиоми од кои една била дека секое својство може да формира множество од сите елементи кои го имаат тоа својство.

Поаѓајќи од оваа аксиома Бертранд Расел во 1903 година конструирал парадокс, по него наречен **Раселов парадокс** кој ја оборил наивната теорија на множествата. Тој парадокс може да се искаже на повеќе начини и во повеќе форми, а суштината е следнава:

Ако за секое својство постои множество од сите елементи кои го задоволуваат тоа својство, тогаш „множеството не си припаѓа самото на себе". Ова својство е многу природно бидејќи е многу тешко да се најде множество кое си припаѓа самото на себе. Со Х нека е обележено множеството на елементи за кои важи ова својство. Дали Х припаѓа самото на себе? Ако припаѓа тогаш значи дека го задоволува својството „множеството не си припаѓа самото на себе" што е противречност. Ако пак си припаѓа самото на себе, тогаш ќе го задоволува бараното својство, па ќе си припаѓа самото на себе, што повторно е контрадикција.

{\displaystyle V=\{X\mid X\not \in X\}}
До појавата на овој парадокс се верувало во непобитноста на математичката вистина и непротивречноста на Канторовата теорија на множествата. По Раселовиот парадокс следувала серија други парадокси од кои посебно треба да се издвои Ришаровиот парадокс. Со појавата на овие парадокси математичката градба била сериозно расклатена до самите темели и се заканувала опасност да се сруши. Кризата на математиката била решавана со појава на нови правци (Расел - логицизам, Брауер - интуиционализам, Хилберт - формализам).

Една варијанта на Раселовиот парадокс е: Постојат каталози на книги од библиотека. Тие каталози исто така се сметаат за книги. Некои каталози се содржат себеси, а некои не (во каталогот). Може да се смета дека еден нов каталог во кој се попишани сите каталози кои не се содржат себеси. Дали овој катало се содржи самиот себе? Повторно во двата случаи на анализа се стигнува до противречност.

Едно од можните надминувања на Раселовиот парадокс е множеството на сите множества да не се смета за множество, туку за класа (класа тука е обопштување на поимот множество).
**Арон Фејеш** (роден на 17 април 1997 во Сента ) — унгарски фудбалер кој во моментов игра за ФК Пакси. Арон игра во средишна напаѓачка позиција и е висок 167 см. Тој исто така го носи дресот со број 22.

Кариера
-------

### Пакс

На 6 август 2016 година, Фејеш го одиграл својот прв натпревар за Пакс против Ференцварош во унгарската лига .

Статистика за кариера
---------------------

### Клуб

*Од 9 декември 2017 година*

| Клуб | Сезона | Лига | Куп | Европа | Вкупно |
| --- | --- | --- | --- | --- | --- |
| Настапи | Голови | Настапи | Голови | Настапи | Голови | Настапи | Голови |
| **Капошвар** |
| 2014-15 | 20 | 3 | 2 | - | - | - | 22 | 3 |
| Вкупно | 20 | 3 | 2 | 0 | 0 | 0 | 22 | 3 |
| **Дунаујварош** |
| 2015-16 | 8 | 2 | 1 | - | - | - | 9 | 2 |
| Вкупно | 8 | 2 | 1 | 0 | 0 | 0 | 9 | 2 |
| **Пакс** |
| 2016-17 | 2 | 0 | 0 | 0 | - | - | 2 | 0 |
| 2017-18 | 2 | 0 | 1 | 0 | - | - | 3 | 0 |
| Вкупно | 4 | 0 | 1 | 0 | 0 | 0 | 5 | 0 |
| **Кариера Вкупно** |  | **32** | **5** | **4** | **0** | **0** | **0** | **36** | 5 |

Наводи
------

1. ↑  „PAKSI FC - FERENCVÁROSI TC 0 - 0 - MLSZ adatbank (Hungarian)". *adatbank.mlsz.hu*. Посетено на 2016-08-06.

Надворешни врски
----------------

* Профил во МЛСЗ (унгарски)
* Арон Фејеш на Soccerway
Грчки свештеник во расо и камилавка на главата
**Расо** или **раса** (грчки: *ράσον* ράσον, „облека од мазна ткаенина, без влакненца") — горна (нелитургиска) облека на свештенството и монасите. Расото е долго до петици, лабаво, со *широки* ракави во темна боја. Во секојдневниот живот, се користат и палта и зимски капути, кои се носат над обичното расо.

Зборот „расо" на грчки значи „носена", „без влакна ", облека. Токму таква, речиси питачка, облека носеле монасите во Древната црква. Од монашкото опкружување, расото преминало во употреба на целото свештенство. Лабава долга облека со широки ракави била вообичаена на Исток и е традиционална национална облека на многу народи до ден-денес.

Наводи
------

1. ↑  „расо" — Дигитален речник на македонскиот јазик
2. ↑  „расо" — Официјален дигитален речник на македонскиот јазик
3. ↑  „раса" — Дигитален речник на македонскиот јазик
4. ↑  „раса" — Официјален дигитален речник на македонскиот јазик
**Арпагион** (старогрчки: *Ἁρπάγιον*) ― поранешно гратче во Тројада, или во Мизија, спомнато од Тукидид. Нејзината територија била наречена **Арпагеја** (τὰ Ἁρπαγεῖα) или **Арпагија** (Ἁρπάγια). Лежело помеѓу Пријап и Кизик, во близина на устието на реката Граник. Припаѓал на Делискиот Сојуз бидејќи се појавува во записите за почит на Атина помеѓу 448/7 и 429/8 година. п.н.е. Тукидид пишал дека три дена по Битката кај Киносема, за време на Пелопонеската војна, Атињаните заробиле осум бродови кои доаѓале од Византион кај Арпагион и Пријап.

Според некои митови, Ганимед бил грабнат од таму.

Неговата местоположба се наоѓа во азиска Турција.

Наводи
------

1. 1 2  Тукидид. *Историја на Пелопонеската војна*. 8.107.
2. ↑  Страбон. *Географија*. xiii. p. 587. Броеви на страници кои се однесуваат на изданието од Исак Казобон.
3. ↑  Стефан Византионски. Етика. *s.v*.
4. ↑  Mogens Herman Hansen & Thomas Heine Nielsen (2004). „Troad". *An inventory of archaic and classical poleis*. New York: Oxford University Press. стр. 979. ISBN 0-19-814099-1.
5. ↑  Strabo, Geography, §13.1.11
6. ↑  Стефан Византионски, Етика, §A124.9
7. ↑  Ричард Талберт, уред. (2000). *Барингтонски атлас на грчкиот и римскиот свет*. Princeton University Press. стр. 52, и придружни белешки од директориумот.
8. ↑  Лундски универзитет. *Дигитален атлас на Римското Царство*. (англиски)

Public Domain Смит, Вилијам, уред. (1854–1857). „Harpageia". *Речник на грчката и римската географија*. Лондон: John Murray.
40°20′03″ N; 27°23′31″ E﻿ / ﻿40.334274° СГШ; 27.391984° ИГД﻿ / 40.334274; 27.391984
Расољник на ленинградски начин
**Расољник** (руски: *рассольник*) е традиционална руска супа направена од кисели краставичкии, пречистен јачмен и свински или говедски бубрези. Исто така, постои вегетаријанска варијанта на расољник, која обично се прави за време на постот. Јадењето е познато дека постоело уште во 15 век, кога било наречено *калија*. Расољник стана дел од заедничката советска кујна и денес е популарен и во Украина и Белорусија. Слично јадење има во Полска, каде е познато како *зупа огоркова* (буквално *супа од краставица*).

Клучниот дел на расољник е *расолот*, течност направена од сок од кисели краставички и зачинето со разни зачини. Тоа е омилен третман за мамурлак.

Поврзано
--------

* Боршч
* Шчи
* Солјанка
* Список на руски јадења
* Список на супи

Наводи
------

1. ↑  Darra Goldstein (1999). *A Taste of Russia: A Cookbook of Russian Hospitality*. Russian Information Service. стр. 53. ISBN 9781880100424.
2. ↑  „Recipe of vegan rassolnik". Архивирано од изворникот на 2016-03-03. Посетено на 2021-02-26.
3. ↑  How to cook solyanka and rassolnik Архивирано на 19 ноември 2011 г. at solyanca.ru (руски)
**Атомска орбитала** е математичка функција која го опишува брановидното однесување на електроните во еден атом. Тргнувајќи од оваа функција, може да се одреди (пресмета) регионот во кој може да се најде електронот кој кружи околу еден атом. Всушност, атомските орбитали ги претставуваат можните квантни состојби на еден електрон во електронскиот облак околу еден атом.

Електронски атомски и молекулски орбитали. Табелата со орбитали (*на лево*) е одредена со зголемувањето на енергијата (види Маделунгово правило). *Забележи дека атомските орбитали се функции од три променливи (два агли и растојанието од атомското јадро, r). Овие илустрации ја претставуваат аголната компонента на орбиталата, а не целосната орбитала.*
Идејата за орбитоидното движење на електроните внатре во атомот била за првпат објавена во 1904 година. Од 1913, па до 1926 година, за електроните се мислело дека кружат околу атомското јадро на сличен начин како планетите околу Сонцето. Објаснувањето на природата на електронските "орбити" било една од главните причини за развојот на квантната механика. Во квантната механика, атомските орбитали се дефинираат како бранови функции над просторот, индексирани со квантните броеви *n*, *l* и *m* на орбиталата, или со имињата користени при електронските конфигурации, како што е покажано на десно. Бидејќи електроните не можат да се опишат како цврсти честички (како што е планетата), посоодветна аналогија за дефинирање на електронот е онаа која вели дека тој претставува чудно обликувана атмосфера (облак) која кружи околу релативно мала планета (атомското јадро). Поради разликите кои постојат со класично-механичките орбити, терминот "орбита" (која го опишува движењето на електроните околу атомот) е заменет со *орбитала*.

Имињата на орбиталите (s, p, d, f, g, h,...) се изведени од одликите на нивните спектроскопски линии: **s**harp (остра), **p**rincipal (главна), **d**iffuse (дифузна) и **f**undamental (основна), а останатите се именуваат по азбучен ред.

|  |  |
| --- | --- |
| Stub icon | *Оваа статија од областа на физиката е никулец. Можете да помогнете со тоа што ќе ја проширите.** п
* р
* у
 |
| 
Поврзано |
| --- |
| * Настани во 3 година
* Државни водачи по година
 |

Ова е **список на државни водачи, премиери, и други водачи**  во **3** година. 
Ова е **список на државни водачи** во 3 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Пресечинското Езеро** се наоѓа на само десет километри од Лесковац, на патот што води кон Вучје. Богато е со риби, и разни видови, што е особено погодно за развој на риболовниот туризам. Пресечинското Езеро е идеално за екскурзиски туризам, бидејќи изобилува со атрактивни терени. Името го добило по селото Пресечина над кое се наоѓа.

Поврзано
--------

* Список на езера во Србија

Наводи
------

 

1. ↑  Лесковац-традиција и савремени живот, брошура, Туристичка организација Лесковац, CHF International

Надворешни врски
----------------

* Филмски карти на југ - Прешечинско езеро
Стилизиран атом на литиум-7: 3 протони, 4 неутрони и 3 електрони (вкупните електрони се ~ 1⁄4300-ти од масата на јадрото). Има маса од 7,016 Da. Реткиот литиум-6 (маса од 6,015 Da) има само 3 неутрони, намалувајќи ја атомската тежина (просечната) на литиумот на 6,941
Да не се помеша со: релативна атомска маса

**Атомската маса** или **релативната атомска маса** е однос меѓу просечната маса на атомот на некој хемиски елемент и 1/12 од масата на нуклидот 12C.

Речиси сите атомски маси на елементите во периодниот систем растат одејќи и по група и по периода. Ова се должи на фактот што елементите во периодниот систем се подредени по растење на нивните атомски броеви. Со растење на атомските броеви, се очекува да растат и масените броеви и атомските маси. Сепак, поради тоа што елементите во природата постојат во вид на смеси од изотопи, постојат неколку исклучоци. На пример, релативната атомска маса на кобалтот е поголема од онаа на никелот, иако никелот има поголем реден (атомски) број.

|  |  |
| --- | --- |
| Stub icon | *Оваа статија од областа на хемијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85009318
* GND: 4143329-4
* BNF: cb11977610z (податоци)
* NDL: 00562390

 |

 |
**Амрита Притам** (31 август 1919

 - 31 октомври 2005

) — индиска писателка и поетеса, која пишувала на пенџапски и хинди. Таа се смета за прва истакната жена од Пенџаби, романописец и есеист и водечки поет од 20 век на панџапскиот јазик, кој е подеднакво сакан од двете страни на индиско-пакистанската граница. Со кариера која опфаќа повеќе од шест децении, таа произведе повеќе од 100 книги поезија, белетристика, биографии, есеи, колекција народни песни од Панџаб и автобиографија кои беа преведени на неколку индиски и странски јазици.

Таа најмногу се памети по нејзината потресна песна, „Ајџ ахахаан Варис Шах ну" (Денес се повикувам на Варис Шах, или „Ода на Варис Шах"), елегација на поезијата на Пенџаби од 18 век, израз на нејзината болка поради масакрите за време на поделбата на Индија. Како романописец, нејзината најзабележана работа била „Пинџар" (Кафез) (1950), во која таа го создала својот незаборавен лик, Пуро, олицетворение на насилството врз жените, губење на човештвото и крајно предавање на егзистенцијалната судбина; романот бил направен во наградуван филм, Пинџар во 2003 година.

Кога поранешната британска Индија била поделена во независните држави Индија и Пакистан во 1947 година, таа се преселила од Лахоре во Индија, иако останала подеднакво популарна во Пакистан во текот на нејзиниот живот, во споредба со нејзините современици како Мохан Синг и Шив Кумар Баталви.

Наводи
------

1. ↑  Amrita Pritam: A great wordsmith in Punjab’s literary history Архивирано на 19 јуни 2006 г. *Daily Times (Pakistan)*, 14 November 2005.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Прерогатив** е исклучително право дадено од страна на една влада или држава на некое лице или група, чија содржина е засебна од општите закони кои се уживаат во нормативната држава. Прерогативот често се среќавал кај феудалното право.

Во колоквијална употреба, прерогатив значи егалитарна состојба на нечие право за самоопределба, како на пр. нечиј „прерогатив" да прави што сака. Ова е спротивно од значењето на зборот во правилна употреба - дека правото треба да се даде од горе, без разлика на личната самоопределба, за разлика од правата кои другите ги делат (т.е. антиегалитаризам).

Теми
----

* Кралски прерогатив
* Прерогативен судски налог
* Прерогативен суд
**Свет крст** — крст сместен на рид над селото Лера, во областа Ѓават-Кол. Околу крстот се наоѓа уреден простор и трпезарија, а на самата плоча стои дека е наречен „Свети Никола", како што се нарекува главната селска црква во Лера.

Крстот бил подигнат во 2008 година од страна на дарители, мештани и иселеници.

Галерија
--------

* Трпезаријата во комплексот
* Поглед на крстот
* Плочата на крстот
* Црквата „Св. Никола" со крстот над нејзе
* Трпезаријата во комплексот

Надворешни врски
----------------

* Свет крст (Лера) на Ризницата ?

Координати: 41°6′11.1″N 21°10′28.3″E﻿ / ﻿41.103083° СГШ; 21.174528° ИГД﻿ / 41.103083; 21.174528
**Телма Елен Вуд** (3 јули 1901 - 10 декември 1970) била американски вајар, но била подобра позната по својот бунтовен живот. Родена е во Канзас и израсната во Сент Луис, Мисури. Таа беше втора од четири деца.

Покрај тоа што многу малку од нејзината работа преживеала, цртежите на Вуд биле изложени барем еднаш, во Њујорк во 1931 година, каде што беа позитивно разгледани.

Околу 1921 година, таа се пресели од Сент Луис во Париз со цел да учи за скулптурата, и го посетила Берлин, град за забави во тоа време за оние со странски пари. Информациите од тоа време, и од оние кои ја знаеле, ја опишуваат како "момчешка", скоро 1,80m висока, и "сексуално магнетна".

Во есента на 1921 година, фотографот Беренис Абот ја сретна Вуд и стана нејзин љубовник за кратко време. Абот остана блиска пријателка на Вуд за живот. Таа подоцна ја запозна Вуд со поетесата Џуна Барнс, и направи фотографски портрети и на двете. Вуд, исто така, имаше кратка врска со поетесата Една Сент Винсент Милеј во почетокот на 1920-тите.

Барнс и Вуд започнале врска која траеше од 1921 до 1929 година. Вуд наскоро стана вклученa во афера со една богата жена по име Хенриет Меткалф (1888-1981), со што Барнс го заврши својот однос со Вуд. Кога *Nightwood*, најпознатиот роман на Барнс, беше објавен во 1936 година, Вуд - наречена "Робин Воут" во книгата, била навредена и престана да зборува со Барнс целосно.

Околу 1942 или 1943 година, нејзиниот однос со Меткалф се влоши, и Меткалф ja заврши нивната 16-годишна врска. Меткалф, наводно, никогаш повеќе не зборуваше со Вуд, дури и кога Вуд при умирање ја побара. Еден фактор била врската на Вуд со Маргарет Беренс (1908-1986), прилично богат антички дилер, и тоа што таа се пресели во домот на Беренс. Врската траеше 27 години, до смртта на Вуд.

Наводи
------

1. 1 2 3  „Matt & Andrej Koymasky - Famous GLTB - Thelma Wood". Andrejkoymasky.com. 1970-12-10. Посетено на 2012-03-12.
2. ↑  Corinne, Tee A. (2002). „Wood, Thelma Ellen". *glbtq: An Encyclopedia of Gay, Lesbian, Bisexual, Transgender, and Queer Culture*. Архивирано од изворникот на 2006-10-16. Посетено на 2006-09-21.
3. ↑  Herring, Phillip (1995). *Djuna: The Life and Work of Djuna Barnes*. New York: Penguin Books. стр. 158. ISBN 0-14-017842-2.
4. 1 2  „Henriette Alice McCrea". scalar.
**При телемаркетинг** се користи телефон за да им се продава директно на потрошувачите. Тој станал примарен инструмент за Директен Маркетинг со чија помош на проактивен начин може да се генерира и да се квалификува потенцијална продажба и директно да се продаде на потрошувачите и бизнисите. Телефонските повици можат да бидат заради истражување, тестирање, изградба на основа на податоци или закажување состаноци, како и продолжение на претходните контакти или како дел од програмата за мотивација или грижа на клиентите.

Примарните квалитети на телефонот се тоа што овозможува интеракција, флексибилност и дозволува добивање на моментален фидбек и можност да се надминат несогласувањата, сето тоа за исиот период на комуникација. Другите димензии на телемаркетингот вклучуваат развој и одржување на потрошувачки гудвил, со што е поврзана и потребата за развој на добра услуга за потрошувачите. Телемаркетингот им овозможува на организациите да вршат маркетинг истражување чии резултати се доста мерливи.

Растот на телемаркетигот во бизнис-2-бизнис секторот во најголем дел се случи на цена на личната продажба. Целите се да се намалат трошоците и да се искористи скапата продажна сила и нивните способности за да се надоградат врските создадени со телемаркетингот.
Повиците можат да бидат категоризирани како надворешни и внатрешни.

Сите овие активности можат да бидат извршени со лична продажба, но брзината, точноста и конзистентноста на информациите собрани преку лична продажба можат често да бидат подобрени со телемаркетингот. Комплексноста на производот ќе влијае на тоа колку успешно ќе биде искористен медиумот. Но, ако телемаркетарите се внимателно тренирани, продажните резултати ако се мерени на основа на повик, можат да ги надминат оние генерирани од лична продажба.

Генерално постојат три главни начини на кои може да се изврши телемаркетингот: снимен, урамен и персонализиран.
Во математичката логика, **сведок** е специфична вредност *t* да се замени со променливата *x* на егзистенцијална изјава на обликот *x* *φ* (*x*) така што *φ* (*t*) е точен.

Примери
-------

На пример, се вели дека теоријата *Т* за аритметика е недоследна доколку постои доказ во *Т* со формулата „0 = 1". Формулата I ( *T* ), која вели дека *Т* е недоследна, е така егзистенцијална формула. Сведок за недоследност на *Т* е посебен доказ за „0 = 1 "во *Т.*

Булос, Бургес и Џефри (2002: 81) го дефинираат поимот сведок со примерот, во кој *S* е *n* -врска на место со природни броеви, *R* е *(n + 1)* -просторен рекурзивен однос и ↔ означува логичка еквивалентност (ако и само ако): 

*S* *(x* 1, ... *x* *n)* ↔ *y* *R* *(x* 1,... *N* *x,* *y)*
"А *y,* така што *R* држи на *x i* може да се нарече" сведок "на односот *S* одржување на *x i* (под услов да се разбере дека кога сведокот е голем број, а не човек, сведок само сведочи за она што е точно)."
Во овој конктретен пример, авторите го дефинирале *s* да биде *(позитивно) рекурзивно полуодлучливо,* или едноставно *полурекурзивно.*

Хенкинов сведок
---------------

Во предикативни пресметки, **Хенкиновиот сведок** за реченица {\displaystyle \exists x\,\varphi (x)} во теоријата *Т* е термин *c* таков што *Т* докажува *φ* ( *в* ) (Хинман 2005: 196). Употребата на ваквите сведоци е клучна техника во докажувањето воГоделовата теорема за комплетност претставена од Леон Хенкин во 1949 година.

Однос со семантиката на игри
----------------------------

Поимот сведок води кон поопшта идеја за семантика на игри. Во случај на казна {\displaystyle \exists x\,\varphi (x)} победничката стратегија за проверка е да се избере сведок за {\displaystyle \varphi }. За покомплексни формули кои вклучуваат универзални количини, постоењето на победничка стратегија за проверувачот зависи од постоењето на соодветни Сколемови функции. На пример, ако *S* означува {\displaystyle \forall x\,\exists y\,\varphi (x,y)} тогаш е еднаква изјава за *S* {\displaystyle \exists f\,\forall x\,\varphi (x,f(x))}. Сколемовата функција *f* (ако постои) всушност кодифицира победничка стратегија за потврдувачот на *S* со враќање на сведок за егзистенцијалната под-формула за секој избор на *x* фалсификаторот.

Поврзано
--------

* Сертификат (сложеност), аналоген концепт во теоријата за пресметковна сложеност

Наводи
------

* Џорџ С. Булос, Џон П. Бургес и Ричард С. Џефри, 2002 година, *Computability and Logic: Fourth Edition*, Универзитетски печат Кембриџ, ISBN 0-521-00758-5 .
* Леон Хенкин, 1949 година, „The completeness of the first-order functional calculus", *Journal of Symbolic Logic* т. 14 б. 3, стр. 159 – 166.
* Питер Г. Хинман, 2005 година, *Fundamentals of mathematical logic*, A.K. Peters, ISBN 1-56881-262-0 .
* X. Хинтика и Г. Санду, 2009 година, „Game-Theoretical Semantics" во изданието на Кит Алан - „*Concise Encyclopedia of Semantics*, Елсевиер, ISBN 0-08095-968-7, стр. 341 – 343
Телескопот КФХ на изгрејсонце
Телескопот во август 2002
**Телескоп Канада-Франција-Хаваи** – телескоп сместен во близина на врвот на планината Мауна Кеја на хавајскиот Голем Остров на надморска висина од 4 204 м и е една од опсерваториите што ги опфаќа опсерваторијата Мауна Кеја. Во работа е од 1979 година,, а неговата конфигурација е примарно жариште/Касегрен со корисен пречник од 3,58 м.

Корпорацијата е формирана со трипартитен договор меѓу Универзитетот од Хаваи, Националниот истражувачки совет на Канада и Националниот центар за научни истражувања на Франција. Телескопот КФХ исто така има партнерство со Националната астрономска опсерваторија на Кина, Институтот за астрономија и астрофизика на Тајван, Националната лабораторија за астрофизика на Бразил и Корејскиот институт за астрономски и вселенски науки на Кореја. Моментално, времето за посматрање на телескопот КФХ им се нуди на научниците од сите седум земји-партнери. Астрономите од Европската унија можат да поднесат предлози преку пристапната програма на Оптичкиот инфрацрвена координативна мрежа за астрономија (OPTICON, Optical Infrared Coordination Network for Astronomy).

Телескопот КФХ моментално работи со четири инструменти:

* МегаКам, со видно поле од 1 квадратен степен и аголна резолуција од 0,18 ".
* ВирКам, со видно поле од 0,1 квадратен степен во инфрацрвеното поле и аголна резолуција од 0,3 ".
* ЕСПаДОнС, спектрополариметар.
* СИТЕЛ, спектрограф со Фурјеова трансформација ]]

Телескопот КФХ, во соработка со Coelum Astronomia одржува јавно мрежно место нареченo „Хавајска ѕвездена светлина" кој нуди екстремно висококвалитетни верзии на слики во разни формати.

Наводи
------

1. ↑  Canada France Hawaii Telescope
2. ↑  MegaCam paper on ADS
3. ↑  WIRCam paper on ADS
4. ↑  ESPaDOnS paper on ADS
5. ↑
6. ↑

Надворешни врски
----------------

|  |  |
| --- | --- |
| Ризница | „Телескоп Канада-Франција-Хаваи" на Ризницата ? |

* The Canada–France–Hawaii Telescope Corporation (official site)
* Hawaiian Starlight
* National Research Council (Canada)
* Conseil National de la Recherche Scientifique (France)
* National Astronomical Observatories of China (China)
* ACADEMIA SINICA Institute of Astronomy and Astrophysics (Taiwan)
* Laboratório Nacional de Astrofisica (Brazil)
* Korean Space Science Institute (Korea) Архивирано на 8 јануари 2014 г.
* Coelum Astronomia
* WIRCAM optical configuration Архивирано на 31 јули 2012 г.
* Optical Infrared Coordination Network for Astronomy (OPTICON)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 153636356
* ISNI: 0000 0004 0601 3064

 |

 |
'**Сао Жозе дос Асентес** (португалски: *São José dos Ausentes*) — општина во државата Рио Гранде до Сул, во јужниот дел на Бразил. Зафаќа површина од 1176 км2 и има население од 3300 жители. На нејзината територија се наоѓа највисокиот врв во државата Рио Гранде до Сул, Пико до Монте Негро, висок 1398 метри надморска височина. Од главниот град, Порто Алегре, е оддалечена 220 километри.

Галерија
--------

* Природа во Сао Жозе дос АсентесПрирода во Сао Жозе дос Асентес
* Глетка од кањони во Сао Жозе дос АсентесГлетка од кањони во Сао Жозе дос Асентес
* Глетка од Сао Жозе дос АсентесГлетка од Сао Жозе дос Асентес
* Врвот Пико до Монте НегроВрвот Пико до Монте Негро
**Симон Бенмуса** (француски: *Simone Benmussa* , родена на 10 јули 1931

 во Тунис - починала на 5 јуни 2001

 во Париз) — француска режисерка, писателка и драматург.

Биографија
----------

Симон Бенмуса е родена на 10 јули 1931

 во Тунис. Таа студирала во Париз.

Учествувала на многу фестивали и конференции, вклучувајќи го и театарскиот фестивал во Латинска Америка (Куба, 1966 година), каде таа била член на жирито, Симпозиумот на Венеција (Фестивал од септември 1967); Фестивал на Универзитетот во Парма (март 1968); Конференција во Стразбур (Универзитет на Стразбур, 1972); Симпозиумот во Фиренца (Универзитетот на Фиренца, 1973); Италијанскиот театарски фестивал во 1974 г .; Конференција во Будимпешта за францускиот институт (мисијата на Министерството за надворешни работи); Колоквиум на Универзитетот во Медисон (Висконсин, САД); Симпозиумот на Салерно (Италија).

Симон Бенмуса починала на 5 јуни 2001

 во Париз.
|  |
| --- |
|  |
| Ацтечка цивилизација |
| Ацтечко општество |
| Наватлски јазик |
| религија |
| митологија |
| богови |
| календар |
| човеково жртвување |
| историја |
| Ацтлан |
| кодекси |
| војска |
| алијанса |
| шпанско освојување |
| Падот на Теночтитлан |
| Тажна вечер |
| Моктезума II |
| Хернан Кортез |
| * п
* р
* у
 |

**Ацтечката воена тактика** се концентрирала на аспекти поврзани со воени сили, оружје и стратегии за територијално проширување на Ацтечката Империја во Средна Америка. Во оваа тактика била вклучена и Ацтечката тројна алијанса помеѓу поголемите ацтечките градови-држави: Теночтитлан, Тешкоко и Тлакопан. Покрај нив имало и други помали градови-држави од денешно централно Мексико.

Типичната ацтечка војска била составена од голем број на обични војници, најчесто луѓе кои поминале низ основна обука за воена тактика. Покрај нив имало и помалав број на војници од благородната класа кои биле организирани во воени општества и рангирани според нивните успеси. Ацтечката политика воглавно се засновала на територијално проширување и главен дел од нивната политичка тактика била динамичната воената сила.

Наводи
------

Hassig, Ross (1988). *Aztec Warfare: Imperial Expansion and Political Control*. Civilization of the American Indian series, no. 188. Norman: University of Oklahoma Press. ISBN 0-8061-2121-1. OCLC 17106411.CS1-одржување: повеќе имиња: список на автори (link)
Hassig, Ross (1992). *War and Society in Ancient Mesoamerica*. Berkeley: University of California Press. ISBN 0-520-07734-2. OCLC 25007991.CS1-одржување: повеќе имиња: список на автори (link)
Cervera Obregón Marco A. "The macuahuitl: A probable weaponry innovation of the Late Posclassic in Mesoamérica" en Arms and Armour, Journal of the Royal Armouires, n.3, Leeds, 2006.
Cervera Obregón Marco A. "El macuahuitl, un arma del Posclásico Tardío en Mesoamérica", en Arqueología Mexicana, No 84, 2007.
Cervera Obregón Marco A. El armamento entre los mexicas, GLADIUS, CSIC, Polifemo, Madrid, 2007 con prólogo de Ross Hassig.

|  |  |
| --- | --- |
| Stub icon | *Оваа статија за Ацтеките е никулец. Можете да помогнете со тоа што ќе ја проширите.** п
* р
* у
 |
Бартек во 2016 година
**Бартек** (полски: *Dąb Bartek*) – еден од најстарите дабови во Полска. Од 1954 година е заштитен како споменик на природата, расте во близина на селото Бартков.

Старост и големина на дабот
---------------------------

Цезари Пацињак во својата книга од 1992 година ги дава резултатите од своето истражување на дрвото, според кое тоа има 654 години.

Според мерењата од 2013 година, дрвото е високо 28,5 метра , обиколката на стеблото на висина на градите (1,3 метра) била 9,85 метра, а на ниво на земјата 13,4 м, дебелината му била 3,14 м.

Историја
--------

Во 1829 година, дабот имал четиринаесет главни и шеснаесет странични гранки, а во 2008 година осум главни гранки.

Во 1906 година, дабовото дрво страдало од пожарот на околните згради..

Во 1920 година, стеблото на дрвото било зацементирано; во 1978 година оваа заптивка била извадена], а дефектот беше исполнет со заптивка од смола и маскирана со кора..

Во 1934 година, жирито со кое претседавал професорот Вадисаслав Шафер го прогласило Бартек за „најубавото дрво во Полска". Дабот беше прогласен за споменик на природата со одлука на Президиумот на радата на војводството од 28.10.1954 година. Дрвото било запишано во регистарот на споменици на природата со Регулативата бр. 35/2007 од војводствот од 12 декември 2007 година во врска со признавањето како споменик на природата.

На 3 јуни 1991 година во дрвото удрил гром при што била оштетена една од гранките и дел од стеблото. Штетата е конзервирана. Подоцна на дрвото бил монтиран громобран. Во 1997 година биле монтирани телескопски потпори на гранките.

Легенда
-------

Според една легенда, Јан III Собиески и Марија Казимира д’Аркен скриле богатство во Бартек.

Наводи
------

1. ↑  Cezary Pacyniak: „Najstarsze drzewa w Polsce. Przewodnik", PTTK „Kraj", Warszawa 1992, ISBN 83-7005-199-5
2. ↑  „Gazeta.pl: *Университети разгледа Бартек дъб*". Архивирано од изворникот на 2015-01-09. Посетено на 2020-04-11.
3. ↑  „Nadleśnictwo Zagnańsk: Заштита на природата". Архивирано од изворникот на 2013-10-30. Посетено на 2020-04-11.
4. 1 2 3 4 5  „Portal Informacji Kulturalnej województwa świętokrzyskiego – *Dąb Bartek*". Архивирано од изворникот на 2015-01-09. Посетено на 2015-01-09.
5. 1 2 3 4 5  Zarzyński P. & Tomusiak R. 2013: Najgrubsze dęby Polski (2). Przyroda Polska, 7, strona 19.
6. ↑  „Rozporządzenie nr 35/2007 Wojewody Świętokrzyskiego z dnia 12 grudnia 2007 r. w sprawie uznania za pomniki przyrody". Świętokrzyski UW. Отсутно или празно `|url=` (help)
7. ↑  Tatiana Banaś; Ryszard Garus (1996). „Legendy Świętokrzyskie". Kielce. стр. 45. ISBN 83-86953-07-1. Отсутно или празно `|url=` (help)
**Симон Поповски** (1991, Битола) — македонски виолинист.

Животопис
---------

Поповски го започнал музичкото образование во основното музичко училиште во Битола, во класата на проф. Ванчо Стоилков. Потоа се запишал во средното музичко училиште во Битола каде повторно учел во класата на проф. Стоилков. Во 2009 година се запишал на Факултетот за музичка уметност во Скопје, во класата на проф. Олег Кондратенко. Во текот на своето образование, тој посетувал и семинари кај повеќе професори, како: Џошуа Бел, Павел Верников, Сихана Бадиваку, Сузан Гилмор во летната школа „Интерлохен" итн.

Музичка кариера
---------------

Поповски учествувал на повеќе музички натпревари на кои освоил бројни награди. Како солист, настапувал со Македонската филхармонија и со камерниот оркестар на Музичката младина на Македонија, симфонискиот и камерниот оркестар на Факултетот за музичка уметност итн. Тој е член на „Македонскиот кларинет квинтет" (во кој свири втора виолина), на оркестарот на Македонската филхармонија, во проектите на оркестарот на Македонското радио (*Macedonian Radio Symphony Orchestra - Fames*) и на гудачкиот квартет „Аксиос".

Наводи
------

1. ↑  Дирекција за култура и уметност - Скопје, *Есенски музички свечености*, Скопје, ноември 2014.
2. ↑  Дирекција за култура и уметност - Скопје, *Есенски музички свечености*, Скопје, ноември 2014.
**Семјуел Финли Бриз Морз(е)** (англиски: *Samuel Finley Breese Morse*; (27 април 1791 – 2 април 1872) — американски уметник и пронаоѓач познат по своите два најзначајни патенти - електричниот телеграф и Морзеовата азбука.

Морз е роден во Чарлстаун, Масачусетс на 27 април 1791 година и се школува на Универзитет во Јејл. Учи да црта во Лондон и станува успешен сликар на портрети и еден од најголемите национални уметници во свое време. Истовремено бил и добар вајар.

Во 1826 година станал првиот претседател на Интернационалната Академија за Дизајн во Њујорк. Во тоа време се заинтересирал за хемиски и електрични експерименти и инструменти и започнал со правењето на електромагнетниот телеграф, што целосно успеал да го конструира и комплетира во 1836 година, кога имал 45 години. Истовремено, со самото комплетирање на оваа иновација тој измислил и кодирана азбука, која денес е позната како Морзова азбука, токму во негова чест. На 4 септември 1837 година, во присуство на поголем број научници, Морз со успех ја демонстрира работата на телеграфот.

Во 1843 година, Американскиот конгрес на Морз му одобрува 30.000 $ за конструкција на телеграфска мрежна врска меѓу Вашингтон и Балтимор, Мериленд. Линијата е успешно инсталирана една година подоцна и официјално е отворена на 24 мај 1844 година, кога Морз ја испраќа првата телеграфска порака: "*What hath God wrought*" („*Што правеше Бог?*", Библија, *Книга Броеви*, 23:23).

Во 1850-тите, Морз бил многу познат како бранител на ропството во Америка.

Умира на 2 април 1872 година, во својот дом, на возраст од 80 години.

Наводи
------

1. ↑  From *An Argument on the Ethical Position of Slavery in the social system, and its relation to the politics of the day* (New York, Papers from the Society for the Diffusion of Political Knowledge, no. 12, 1863) in Slavery Pamphlets # 60, Beinecke Rare Book and Manuscript library, Yale University. Quoted in "Yale, Slavery, & Abolition," an online report on Yale honorees, at Yaleslavery.org

Надворешни врски
----------------

* Семјел Финли Бриз Морз
* Текстовите на Семјуел Ф. Б. Морз
	+ *Хронологија на животот на Морз*
* Семјуел Ф. Б. Морз во Американската сала на славни пронаоѓачи

 *Оваа статија за научник од САД е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 2530161
* LCCN: n50070284
* ISNI: 0000 0000 8081 8611
* GND: 118584308
* SELIBR: 380477
* SUDOC: 03380740X
* BNF: cb12263995r (податоци)
* BIBSYS: 90582077
* ULAN: 500026460
* NLA: 35364434
* NKC: mzk2004148458
* The Léonore id LH//1943/17 is not valid.
* BNE: XX1481289
* CiNii: DA01502026
* RKD: 57877

 |

 |
Сашко Насев
**Сашко Насев** (Кочани, 1966) — македонски писател.

Животопис
---------

Дипломирал општа и компаративна книжевност на Филолошкиот факултет во Скопје, и драматургија на Факултетот за драмски уметности во Скопје, докторирал на Факултетот за драмски уметности во Скопје, специјализација во САД; син на Насе Насев, тренер на најуспешната македонска репрезентација (борење слободен стил); уредник на културната рубрика на весникот „Студентски збор", соработник на Македонската телевизија. Професор на Факултетот за драмски уметности при Универзитетот „Св.Кирил и Методиј" во Скопје.

Еден од најплодните млади македонски писатели: драма Трилогија (1987), роман Божилак Никогов (1990), драма Пречистување (изведена во Народниот театар „Јордан Хаџи Константинов - Џинот" во Велес, 1990), драма „Чија си" (изведена во Драмскиот театар во Скопје; изд. Дом на младите, Скопје 1991; преведена во списанието „Сцена", Нови Сад 1991), драматизација Женски оркестар (1991), драма Грев или Шприцер (изведена во Драмскиот театар во Скопје; изд. Магазин 21, Скопје 1992), фарса Спиро Царо (изведена како специјална премиера на фестивалот МОТ, Скопје 1992), драматизација Женски оркестар II (1992), драма Либрето Вагнер (изведена во Народниот театар во Битола, 1993), текст Црниот ден и жешките костени во книгата на десет врвни млади македонски интелектуалци "La jeune Macédoine" (1993), телевизиска серија Бумбари (Македонска телевизија, 1994), филмско сценарио Самоуништување (1996), драма Харем (се подготвува за изведба во Драмскиот театар во Скопје); автор е на филмско сценарио кое се подготвува за снимање.

Драмите Чија си, Грев, или Шприцер, Женски оркестар I и II и други постигнаа вонреден успех кај публиката - играни се повеќе стотини пати во сите градови во Македонија.

Во 2018 година, станува извршен директор на Културно информативниот центар во Софија, Бугарија.

Наводи
------

1. ↑  Македонски писатели, Друштво на писатели на Македонија, Скопје, 2004, стр. 175.
**Семрежен стрип** или (наречен и **веб-стрип**, од анг. *webcomic*) — стрип кој е достапен на семрежјето, најчесто без да има и печатено издание. Оние стрипови кои имаат печатено издание најчесто одржуваат и архива на семрежјето, од комерцијални или уметнички причини. Благодарение на лесниот пристап до публиката, семрежните стрипови ги има во најразлични форми, од традиционалните новински стрипови во ремени (каиши), преку графички новели, до сосем нови форми во кои е искомбинирани мултимедијални содржини и интерактивност.

Овие стрипови се слични на печатените стрипови во самиздат по тоа што скоро секој може да создаде свој стрип и да го објави на семрежјето. Во моментов постојат околу 70.000 семрежни стрипови. Квалитетот на повеќето од нив е невоедначен и на аматерско ниво, со спорадично ажурирање, но некои од нив имаат постигнато комерцијален успех, широка популарност публиката или углед кај критиката.

Надворешни врски
----------------

* Веб–стрипови: нов ветар во старите едра напис од Филип Стојановски објавен во *Неделно време* и на блогот *Развигор ;-)*

Наводи
------

1. ↑  „thewebcomiclist.com". Посетено на 2006-09-17.

|  |  |
| --- | --- |
| Stub icon | *Оваа статија со семрежјето е никулец. Можете да помогнете со тоа што ќе ја проширите.** п
* р
* у
 |
**Грешка во скриптата: Функцијата „infoboxTemplate" не постои.****Саша Петровиќ** ( Serbian Cyrillic , роден на 31 декември 1966 година) е црногорски фудбалски менаџер и поранешен голман.

Играчка кариера
---------------

### Клуб

Откако играше за ОФК Титоград, тој се пресели во ФК Будуќност Подгорица каде играше скоро една деценија, како единствен исклучок како позајмица во ФК Сутјеска Никшиќ. Следно играше две сезони со ОФК Београд. Во 1996 година, тој ќе потпише со друг јужнокорејски клуб, Џеонам Драгонс од К Лига. Во 1997 година, тој ќе игра една сезона во шпанскиот клуб од втората лига Елче ЦФ, пред да се врати во ОФК во 1998-99. Ја заврши својата кариера играјќи повторно со Шандонг до 2000 година, како тренер на српскиот менаџер Слободан Сантрач .

### Меѓународен

Тој одигра еден натпревар за репрезентацијата на СР Југославија на 28 јануари 1998 година, во пријателски натпревар против Тунис, со победа од 3-0. Тој влезе како доцна замена за Драгоје Лековиќ .

Менаџерска кариера
------------------

Во август 2015 година, тој стана помошник менаџер на Миодраг Божовиќ во српската Суперлига, за Црвена звезда во Белград .

Почести
-------

### Клуб

* **Шандонг inanинан Таишан / Шандонг Луненг**
	+ Кинеска лига iaиа-А : 1999 година
	+ Кинески ФА куп : 1995, 1999 година
* **Чунам змејови**
	+ Корејски ФА куп : 1997 година

Користена литература
--------------------

1. ↑  Petrovic&period=19981998 Match report[*мртва врска*] at Reprezentacija.rs
2. ↑  „Player Database". *eu-football.info*. Посетено на 2020-10-03.
3. ↑  Saša Petrović Архивирано на 4 март 2016 г. at Red Star Belgrade official website, retrieved 13-8-2015
4. ↑  „Petrović, Saša". National-football-teams.com. 2019-08-29. Посетено на 2019-08-29.

Надворешни извори
-----------------

* Кариера приказна[*мртва врска*] во Reprezentacija.rs.
* Saša Petrović
* Статистика во ОФК Белград од неофицијално мрежно место на ОФК Белград.
* Saša Petrović
**Поплавите во Рио де Жанеиро** претставуваат природни непогоди кои се случиле во почетокот на април 2010 година. Според последните информации (7 април), во поплавите предизвикани од поројните дождови загинале 102 лица, најмалку 106 биле повредени, вклучувајќи и неколку спасувачи, и најмалку 1400 семејства останале без своите домови а дополнителни 10.000 домови се сметаат за ризични места.

Наводи
------

1. ↑  „Rio: chuva enfraquece, mas risco de deslizamentos ainda é alto", *Terra*, 7 April 2010. **(португалски)**
2. ↑  „Chuva forte alaga diversos pontos do Rio e provoca mortes", *O Globo*, 6 April 2010. **(португалски)**
3. ↑  Brasileiro, Adriana (6 April 2010), *Rio Residents Told to Stay Home as Flooding Kills 95*, Bloomberg.
4. ↑  Arnold, Adam (6 April 2010), *At Least 89 Die As Record Floods Hit Rio*, Sky News.
5. ↑  *Scores killed in Brazil flooding*, Al Jazeera, 6 April 2010.
Реја снимена од Касини
**Реја** — втора најголема месечина на Сатурн и деветта најголема месечина во Сончевиот Систем. Позната е и по името **Сатурн V**.

Огромната постара област со кратери покрива големи делови на Реја. На прв поглед пределите личат на оние на Месечината, иако површината на Реја се состои од сјаен мраз. Постојат докази за обновување на површината, но, сепак, недоволно, како што се очекува за толку голема месечина. Реја е втора најголема месечина на Сатурн, но другите помали месечини, како нејзините внатрешни соседи Диона и Тетида, покажуваат поголем процент на обновување на површината. Се сметало дека Реја замрзнала и се изладила рано во нејзината историја. Тогаш мразот повеќе личел на цврсти карпи. На пример, кратерите на Реја се зачувани во нејзината ледена кора. Кратерите на другите ледени месечини, како Калиста на Јупитер, се распаднале во меката ледена кора. Реја е 17. најоддалечена месечина од Сатурн и прва што се наоѓа зад системот од прстени.

Потекло на поимот
-----------------

Наречена е според името на титанката Реја, мајка на Зевс во старогрчката митологија.

Користена литература
--------------------

* Андоновска, Ема и Шувака-Хоџиќ, Лавинија (2008). „Вселена". Скопје: Младинска книга. ISBN 978-9989-2721-8-9.

Надворешни врски
----------------

* Профил на Реја Архивирано на 1 август 2007 г. на официјалниот портал на НАСА за истражување на Сончевиот Систем

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Сатурнови месечини |
| --- |
|  |
| *Привремените имиња се закосени.* |
|  |
| Прстенови пастири | 
* *S/2009 S 1*
* Елисни месечинки
* Пан
* Дафнис
* Атлас
* Прометеј
* ?(*S/2004 S 6*
* *S/2004 S 4*
* *S/2004 S 3*)
* Пандора

 |
|  |
| Соорбитални | 
* Епиметеј
* Јанус

 |
|  |
| G-прстен | 
* Егеон

 |
|  |
| Мимант и Алкиониди | 
* Метона
* Анта
* Палена

 |
|  |
| Внатрешни големи  (со тројанци) | 
* **Мимант**
* **Енкелад**
* **Тетида**
	+ Телесто
	+ Калипсо
* **Диона**
	+ Елена
	+ Полидевк

 |
|  |
| Надворешни големи | 
* **Реја**
* **Титан**
* Хиперион
* **Јапет**

 |
|  |
| Инуитска група | 
* Кивиук
* Ијирак
* Палијак
* S/2004 S 29
* S/2004 S 31
* Сијарнак
* Таркек

 |
|  |
| Галска група | 
* Албиорикс
* Бевин
* Еријапо
* Тарвос

 |
|  |
| Нордиска група | 
* Феба
* Скади
* S/2004 S 37
* S/2007 S 2
* Скол
* Хирокин
* Грејп
* Мундилфари
* S/2004 S 13 (?)
* S/2006 S 1
* S/2007 S 3 (?)
* Сутунг
* Сатурн LIV
* Јарнсакса
* Нарви
* Бергелмир
* Хати
* S/2004 S 17 (?)
* S/2004 S 12 (?)
* Сатурн LIX
* Фарбаути
* Тримр
* Бестла
* S/2004 S 7 (?)
* Егир
* Сатурн LXI
* Сатурн LV
* Сатурн LVII
* Сатурн LXII
* Сатурн LVI
* S/2006 S 3
* Сатурн LXV
* Кари
* S/2004 S 28
* Логи
* Сатурн LXVI
* Фенрир
* Имир
* Сурт
* Сатурн LXIII
* S/2004 S 21
* S/2004 S 39
* S/2004 S 36
* Форнјот
* Сатурн LXIV
* Сатурн LVIII

 |
|  |
| 
* Сатурнови прстени
* Касини-Хајгенс
* Темида
* Хирон

 |

 |
Таумата во рамките на Нов ЗеландТаумата


**Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху** (маорски: *Taumatawhakatangihangakoauauotamateaturipukakapikimaungahoronukupokaiwhenuakitanatahu* или *Taumatawhakatangihangakoauauotamateapokaiwhenuakitanatahu*) — рид со височина од 305 м, кој се наоѓа близу Порангахау, јужно од Ваипукурау во јужниот дел на регионот Хоков Залив, Нов Зеланд. Мештаните ова име често го скратуваат на само **Таумата**. Со 92 букви, ова е вториот најдолг географски поим на светот (според Гинисовата книга на рекорди) и со оваа верзија има влезено во истата.

Новозеландската база на топоними (во надлежност на LINZ), го има заведено името како „Taumata­whakatangihanga­koauau­o­tamatea­pokai­whenua­ki­tana­tahu". Ова име се прочуено поради фактот што претставува најдолгиот топоним во англофонските земји.

На знакот стои истово име во верзијата: **Taumatawhakatangihangakoauauotamateaturipukakapikimaungahoronukupokaiwhenuakitanatahu**, што отприлика би се превело: „Врвот на ридот, каде Таматеа, човекот со големите колена, кој се лизна, се искачи и голтна планини, [за да патува по земјата], познат како јадачот на земја, ѝ свиреше на носна флејта на неговата љубена". Оваа верзија има „само" 85 букви. 

Знакот со името на ридот

Поврзано
--------

* Ланваирпулгвингилгогерихверндробуландисилиогогогох - најдолгиот топоним во Велика Британија

Наводи
------

1. ↑  „Топоними: За Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху". *Новозеландска географска база на топоними*. Земјишни информации Нов Зеланд. Посетено на 25 јануари 2009. (англиски)

Координати: 40°20′46″ S; 176°32′25″ E﻿ / ﻿40.346° ЈГШ; 176.5402° ИГД﻿ / -40.346; 176.5402